L & J in Nederland | Going Dutch…die Boeremanier
Kaal boude op nat gras
"Rotterdam is straks een homobos rijker". 'n Aanhaling uit 'n artikel. Woord vir woord. Ek sweer.
Net toe ek begin worry dat ek nou behoorlik ingeburger is en niks meer aan die vreemde Nederlanders vreemd vind nie, lees ek in die koerante van Rotterdam se nuuste homobos.
Ja, moenie bloos nie. Ons almal ken hierdie soort parke waar manne hide en seek speel. Volgens die berig is daar meer as 'n honderd plekke in Nederland waar homo-okes en mense wat "openluchtseks spannend vinden" mekaar in die donker raaktas.
So as dit gebeur, is Nederland se approach om dit te reguleer.
Daar is reënboog tekentjies op die bome aangebring wat die skeidslyn aandui tussen die "normale" bos en die "homobos" – waar iedereen na hartelus mag seksen.
Verniet geworry. Dink ek gaan nog baie lank hierdie weird nasie verskriklik grappig vind.
Posted by Writer in Uncategorized.	1 Kommentaar
Leer die vuvuzela online
Posted by Writer in Uncategorized.	7 Kommentaar
Yip, my vuvuzela en SA vlag is reg. En Nederland is aan die brand. Maar hulle sukkel bietjie met die geraas wat vuvuzela's maak. So nou's daar 'n online musiekles deur die Utrechse universiteit om die geraas bietjie meer musikaal te maak. (http://www.rtvutrecht.nl/nieuws/242274) Ek love dit! Elke keer as ek op my vuvu blaas kan mens sien hoe skrik iemand. Mens voel sommer so lekker anargisties.
So is julle reg?! Ek is reg! 'n Paar verlore SA skapies en 'n paar Dutchies kom hier braai Vrydagaand. Op die menu: bacon kips met gerookte mossels, pap en sous, boerewors en chutney, amarula en ys.
Gaan groot of gaan huis toe! LADUMA! En na die opening match, ook HUP HOLLAND HUP!
Posted by Writer in Uncategorized.	3 Kommentaar
Deesdae voel dit asof ons in SA bly. Van Luxumbourg tot Schiermonnikoog – dis Afrika en Suid-Afrika net waar jy kyk. In Action (die Nederlandse ekwivalent van Crazy Store) verkoop hulle vuvuzelas vir minder as 'n euro per stuk. Up Yours FIFA! Nie dat enige iemand dit juis kan speel nie…
TV advertensies feature ons stadiums, wildlife, selfs "traditionele" Afrika danse soos Disky. Hier was tot 'n Disky dans kompetisie gehou! Nog nooit het die kaaskoppe so gatgeskud nie!
Elke tydskrif waarin mens blaai het iets oor die land. Soos 'n onlangse artikel oor hoe Afrikaans ontstaan het: Toe nou nie die vereenvoudigde versie van Nederlands wat ek gedink het nie. Die standaard Nederlands wat vandag gepraat word het eers jare later ontwikkel. Afrikaans kom van die Suid-Hollandse dialek wat in die Kaap geland het. Soos twee diere wat uit een voorvader evolve het, sê hulle. Fassinerende stuff. Om 'n pdf van die artikel te lees, klik hier: Afr Taal artikel
Oor die algemeen is die beeld van Suid-Afrika baie positief. Suid-Afrikaners word uitgebeeld as mense met huge smiles en bright klere. Ons lyk in ads wel bietjie Caribbean maar wie gee om – ons is hot en happening en Europa is aan die brand met voetbalfever: SA Style!
In 'n speelgoedwinkel in Luxumbourg
Posted by Writer in Uncategorized.	4 Kommentaar
Ongelooflik. Terwyl Suid-Afrikaners wonder hoe om die Tazz vir nog 'n aand te bewaar of top oor die waarskynlikheid dat 'n brief sal arriveer, stuur die Hollanders ouma se goud en sierade per pos om verkoop te word. Toe ek die advertensie op TV sien check ek die kalender. Nee dis nie 1 April nie. Maar dis waar. Inderdaad: Pop al jou goud in 'n koevertjie en pos dit. Dan plaas hulle die geld in jou rekening oor. Vir meer inligting oor hierdie ongelooflike verskynsel besoek www.goudperpost.nl.
Verder het ons die naweek die geleentheid gehad om 'n Hollandse trouwe bytewoon. Weet nie eintlik of die troue tiepies Hollands was nie, maar dit was HEEL anders as wat ons ken. Geen TantKoekSeHoenderhaan nie. Geen driegang maal, doodsvervelende speeches of bloos-stories oor die paartjie nie. Geen kinders! En geen stoele nie!
Wel rondstaan en hap na 'n bordjie taart met koffie. Gevolg deur diverse borrelhapjes (snacks) en dan later, buns met ham. Giggel giggel giggel. Eers koek, dan krokette, dan buns met ham, onderbreek deur verskeie tiepes optredes deur van die gaste. Bietjie soos skoolkonsert hou. En op 'n Vrydagaand! HEEL vreemd. Maar heel gesellig.
Ek is besig om my opinie oor Hollanders te verander. Miskien is dit omdat vreemde mense my skielik groet om straat. Miskien omdat ek my eerste invite na 'n wedding gecrack het. Weet nie wat verander het nie; miskien is dit somer, miskien is dit ek.
Syfervoodoo en holbewoners
Dis goed om terug te wees in Holland. Opeens herontdek ek die magiese kragte van double digits. Soos 14. Vandag is 14 grade en Holland word omtower. Mense vat smoke breaks in t-shirts. Fietsgetalle verdubbel. Vissermanne hang uit op die kanaalwalle voor ons huis en sokkerspelers jaag ure lank 'n bal buite rond. Miniatuur daffodille pop op langs die asblik. Alles toordinge wat slegs realiseer bo 9 grade.
Dan's daar die magical nuwe tv. Ons Harry Potter koerant boks. Waar prentjies beweeg en vreemde wêrelde vasgevang en uitgestal word.
Dis awesome om die hele naweek op die couch te lounge. En noodsaaklik, oortuig ek myself. My skamele Nederlandse vaardighede het 'n serieuse knak weg na 5 weke in SA. Het dit vinnig agtergekom toe ek die eerste dag terug moes gaan vir 'n mediese ondersoek. Ek het die dokter gevra of die goeters wat hy verwyder het nou vir toetse moet gaan. Hy kon nie ophou kop skud en glimlag nie.
So tv kyk vir educational purposes: Die Engelse movie gisteraand mention "cave dwellers". Die Nederlandse vertaling lees "holbewoners". 'n Chick is 'n "griet". 'n Idioot – 'n lul.
Het die woord "Holland" iets te doen met "holbewoners"? Beteken die frase "grote griet" dus "voluptuous chick"? Hoe dit ookal sy, hierdie Afrikaanse lul is terug om Nederlands heeltemal te korrupteer.